kardosdrur/scandi-wiki huggingface dataset:
UNT (flertydig)

Forkortelsen UNT kan have flere betydninger:

 Un Nuevo Tiempo (UNT) er et midterparti i Venezuela.
 UNT eller UNETE står for "Den Nationale Arbejdersammenslutning i Venezuela" (Spansk: Unión Nacional de Trabajadores de Venezuela).
Thomas Lodge

Thomas Lodge (1558—1625) var en engelsk forfatter. Faderen var Lordmayor i London.

Lodge studerede i Oxford og derefter ved Lincoln's Inn, men opgav studierne og foretog flere rejser, ligesom han også forsøgte sig som soldat. Senere studerede han medicin og tog doktorgraden i Oxford.

1580 udgav han A Defence of Plays som svar på Gossons School of Abuse. 1584 kom An Alarum against Usurers, der giver en skildring af den tids ågerkarle.

Rosalynde, Euphues golden Legacie (1590) er en af Lilly stærkt påvirket fortælling, fra hvilken Shakespeare tog stoffet til
As you like it; derefter udkom Euphues' Shadow (1592) og The Wounds of Civil War (1593), en historisk tragedie om Marius og Sulla.

Endelig kan nævnes, at han var Robert Greenes medarbejder i A Looking-Glass for London and England (1594). Hans værker er udgivet med en biografi af Edmund Gosse 1878—82.

Dramatikere fra England
Forfattere fra England før 1707
Lauritz Dam

Lauritz Beck Dam  (15. april 1891 i København, begravet den 23. marts 1958 ) var en dansk sporvognskontrollør og atlet. Han var medlem af IF Sparta og i de senere år i AIK 95.

Dam begyndte som fodboldspiller i Boldklubben Viktoria, men hans evner som løber opdagedes ved et atletikstevne for fodboldspillere 1913. Allerede året efter vandt han DM på 1500 meter og gentog dette i alt fire år i træk 1914-1917. På 10.000 meter blev det også til fire DM-titler 1915-1921. Han vandt også cross mesterskabet og dermed Kongepokalen 1915 og Fortunløbet 1917. Han satte 1915-1918 23 danske rekorder på distancer fra 800 meter til 10.000 meter. Han vandt Svenska Spelen på 10.000 meter på Stockholms Stadion 1916, året efter var han verdens hurtigste på distancen med 32,07,5.

Danske mesterskaber 
  1924 10.000 meter ?
  1921 10.000 meter 34,11,0
  1921 5000 meter 16,00,1
  1919 10.000 meter 33,59,5
  1918 10.000 meter 34,02,0
  1918 1500 meter 4,17,0
  1917 1500 meter 4,19,1
  1916 1500 meter 4,16,6
  1916 10.000 meter 34,10,?
  1915 1500 meter 4:,21,0
  1915 10.000 meter 33,21,0
  1915 15km cross 1,04,42
  1914 1500 meter 4,22,8

Danske rekorder

Eksterne henvisninger 
 DAF i tal – Lauritz Dam 
 Track and Field Statistics – Lauritz Dam 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Mellemdistanceløbere fra Danmark
Atleter fra Sparta Atletik
Atleter fra AIK 95
Danskere i 1900-tallet
Personer fra København
Langdistanceløbere fra Danmark
Erik Ramsby

Erik Ramsby (født 4. marts 1905 i Maribo, død 13. oktober 1993) var en dansk civilingeniør, erhvervsleder og atlet medlem af Akademisk Idrætsforening.

Ramsby var søn af maskinmester P.C.V. Ramsby (død 1928) og hustru Marie f. Nielsen (død 1946). Han blev student fra Gammel Hellerup Gymnasium 1922 og cand.polyt. 1927 og derefter i 1928 ansat i FLSmidth & Co. A/S, han blev prokurist i FLSmidt 1940 og underdirektør 1945 og kast. direktør 1947 og direktør året efter. Han var tillige prokurist i Cement Investments fra 1942 og direktør i F. L. S. Overseas A/S fra 1952.

Han var medlem af Industrirådet fra 1946 til 1971, formand for dettes eksportudvalg og dets repræsentant i Eksportkreditrådet 1960-71, medlem af Dansk Standardiseringsråd 1950-71, af forretningsudvalget for Sammenslutningen af Arbejdsgivere inden for Jern- og Metalindustrien og af hovedbestyrelsen for Dansk Arbejdsgiverforening 1959-71 samt formand for Foreningen af Fabrikanter i Jernindustrien i København i København 1965-71. Han var Ridder af 1. grad af Dannebrogordenen.

I sin ungdom var Ramsby en af Danmarks bedste sprinter og vandt DM på 200 meter 1923.

Erik Ramsby er lillebror til arkitekten Svend Ramsby.

Danske mesterskaber 
  1927 100 meter ?
  1925 200 meter 23,4 +1 meter (cirka 23,5-23,6)
  1925 100 meter ?
  1923 200 meter 22,7
  1923 100 meter 10,9 +1 meter (cirka 11,0-11,1)

Eksterne henvisninger 
 DAF i tal – Erik Ramsby
 Arosfame – Erik Ramsby
 Kraks Blå Bog 1949 
 Kraks Blå Bog 1974 

Sprintere fra Danmark
Atleter fra Akademisk Idrætsforening
Personer fra Maribo
Personer i Kraks Blå Bog (afdøde)
Ingeniører fra Danmark
Medlemmer af Industrirådet
Riddere af 1. grad af Dannebrog
Fabrikanter fra Danmark
Personer med tilknytning til FLSmidth
Studenter fra Gammel Hellerup Gymnasium
Përmet

Përmet er en by  i præfekturet Gjirokastër i det centrale Albanien med  indbyggere. Den var tidligere administrationscentrum i det nu nedlagte distrikt Përmet. Byen har en fodboldklub ved navn FK Përmeti.

Referencer

Eksterne henvisninger 

Byer i Albanien
Bulqizë

Bulqizë er en by i det østlige Albanien med   indbyggere. Byen er mineby og ligger langs hovedvejen SH 6 ikke langt fra grænsen til Nordmakedonien ved grænsebyen Debar.

Byen er hovedstad i Bulqizë distriktet, som igen er en del af  præfekturet Dibër

Byer i Albanien
John Friis Berg

Johannes 'John' Julius Friis Berg (3. juni 1902 i København – 11. juli 1962 smst) var administrerende direktør for Tuborg. Han efterfulgte i 1961 Aage L. Rytter, men døde allerede året efter. Han blev efterfulgt af Viggo J. Rasmussen, der kom fra SAS.

Erhvervsfolk fra Danmark
Personer i Kraks Blå Bog (afdøde)
Danskere i 1900-tallet
Tuborg
Personer fra København
Byer i Angola

Det største sammenhængende byområde i Angola er Luanda som har 3.661.845 indbyggere (1. januar 2005). Dermed befinder 30% af landets befolkning sig i hovedstadsregionen.

Tabelen med Byer i Angola omfatter byer med mere end 10.000 indbyggere. Antallet ved folketællingen i 1970 samt et beregnet folketal i 2005 er opgivet. Folketallet omfatter kun selve byerne, dvs. uden forstæder. Tabellen er sorteret efter folketal i 2005.

Eksterne henvisninger 

 
City Population: Angola
  

 
Lister over byer
Casino de Monte Carlo

Casino de Monte Carlo er en af de absolut største turistattraktioner i Monte Carlo og i Monaco.

Ruten i det velkendte Formel 1-løb, Monaco Grand Prix, går lige forbi kasinoet.

Ejerskabet 
Monte Carlos berømte kasino ejes af selskabet Société des bains de mer de Monaco. Det er et offentligt selskab med staten som hovedaktionær. Det ejer også en række af de hoteller og restauranter, der betjener turisterne.

Faciliteter 
Casino de Monte Carlo har en bred vifte af spilmuligheder:
 Roulette
 Stud poker
 Blackjack
 Trente et Quarante
 Craps
 Baccarat
 Video poker
 Spilleautomater

Arkitektur 
Kasinoet er opført efter tegninger af arkitekt Charles Garnier, der også tegnede Palais Garnier, Paris' gamle opera (kendt fra Phantom of the Opera). De er begge opført i Beaux-Arts-stil, som arkitekten selv betegnede som "style Napoléon III". Det indre af kasinoet er i Art Nouveau (Jugendstil).

Historie 
I 1854 blev hasardspil, altså spil om penge, legaliseret af fyrst Florestan 1. af Monaco. Det første kasino åbnede i 1856 i en villa nær havnen. Den næste fyrste Charles 3. beordrede anlæggelse af en helt ny bydel ved navn Monte Carlo, og et nyt kasino var en del af denne plan.

Konstruktionen af bygningen begyndte i 1858, og det nye kasino blev åbnet i 1863.

I 1910 blev bygningen udvidet med et teater.

Kasinoet i filmens verden 
 James Bond, den fiktive britiske hemmelige agent og playboy, er ofte associeret med det glamourøse kasino. Det er således Casino de Monte Carlo, der lægger lokaler til Ian Flemings første Bond-roman, Casino Royale fra 1953.

 I James Bond-filmene Never Say Never Again fra 1983 og GoldenEye fra 1995 er det rent faktisk kasinoet, der lægger lokaler til scener i filmene.

Links og henvisninger 

 Hjemmeside for Casino de Monte Carlo

Referencer 

Jugendstil
Bygninger, konstruktioner og anlæg i Monaco
Kasinoer
Comodoro Rivadavia

Comodoro Rivadavia er en by i Argentina. Der blev gjort store oliefund i denne by i 1907. På oliefelterne produceres det nok olie til at dække 30 til 35% af Argentinas behov for råolie.

Eksterne henvisninger 

Byer i Argentina
Argentinas provinser

Argentina består af 23 provinser (provincias, entall – provincia), og et føderalt distrikt (før 1994: Distrito federal), markeret med et*:

Provinsenerne er delt ind i departementer, med undtagelse af Buenos Aires provins (Provincia de Buenos Aires), som er delt ind i partidos.

Historie 
Den 27. juli 1955 fik en række territorier i Argentina ændret status til provinser.
Chubut

Provincia de Chubut (spansk) (Walisisk: Talaith Chubut) er en delstat syd i Argentina. Provinshovedstaden hedder Rawson, mens den største by hedder Comodoro Rivadavia og har 182.631 indbyggere (2010).

I det 19. århundrede bosatte der sig en del walisere i provinsen, og dette førte så til at walisisk er et udbredt sprog i provinsen.

Eksterne henvisninger 

 

Provinser i Argentina
Die Toten Hosen

Die Toten Hosen (dansk: "de døde bukser"), er en tysk punkrockgruppe, som blev dannet i 1982. Den består af Campino (Andreas Frege), Kuddel (Andreas von Holst), Vom (Stephen Ritchie), Andi (Andreas Meurer) og Breiti (Michael Breitkopf).

Diskografi 

Punkgrupper fra Tyskland

Toten Hosen
Palle Fogtdal

Palle Fogtdal (født 1. november 1931 i Sakskøbing − september 2019) var en dansk forlægger, grundlægger af Forlaget Palle Fogtdal.

Fogtdal var søn af sparekassebestyrer N.P. Fogtdal (død 1971) og hustru Ruth f. Dornonville de la Cour (død 1999). Han voksede op i Nysted og blev uddannet som boghandlermedhjælper. Fra midten af 1950'erne lancerede han forskellige tidsskrifter og magasiner, hvoraf mange blev en succes. I 1950'ernes anden halvdel skabte han Foto-Magasinet, Madame og Film-Journalen, mens han i 1960'erne lancerede Bo Bedre, Eva og Bilen – Motor og Sport. Bo Bedre blev lanceret i 1961 og opnåede inden for kort tid et oplag på over 100.000 eksemplarer om måneden. Det var dog ikke lutter succeser – magasinet NB!, lanceret 1970, var en ambitiøs satsning modelleret over Newsweek, men slog ikke an.

I 1970'erne gav Fogtdal danskere Bådnyt, Mad fra A til Z, Gør det selv og Alt om Håndarbejde (de to sidstnævnte blev også udgivet i Norge og Sverige, Alt om Håndarbejde desuden i Frankrig), og i begyndelsen af 1980'erne Hi-Fi & Elektronik og Skønne Hjem.

I 1968 reddede han den skrantende avis Dagbladet Information og forærede den efter to år til medarbejderne efter selv at have været direktør, bestyrelsesformand og indehaver af aktiemajoriteten.

Senere solgte Fogtdal sit bladforlag og stiftede et nyt forlag, som har stået bag adskillige bøger og tidsskrifter om historie og kunsthistorie, bl.a. årbogen Dansk kunst (1984 ff.), Fogtdals kunstleksikon (1988-92), og med Erik Kjersgaard som medredaktør og tekstforfatter Danmarkshistorien fortalt i billeder (1992-2007) under titlen Fogtdals Illustreret Tidende. Han udgav også det store værk København før og nu – og aldrig (1987-93), der blev redigeret af Bo Bramsen.

Fogtdal har desuden været producent på et antal danske spillefilm. I 2004 indstiftede han Fogtdals Fotografpriser med Viggo Rivad som den første prismodtager.

Palle Fogtdal udgav i 2010 sine erindringer med bogen Med hjerte og jernvilje. En farverig forlæggers erindringer ().

Kilder 
 Joakim Jakobsen, "Jeg er aldrig færdig", Weekendavisen, 21. januar 2011.

Eksterne henvisninger 
 

Personer i Kraks Blå Bog (afdøde)
Forlæggere fra Danmark
Selvbiografer fra Danmark
Personer fra Sakskøbing
Dansksprogede forfattere fra Danmark
Molotov Jukebox

Molotov Jukebox er et orkester fra London, der består af seks personer. Forsangeren er Natalia Tena.

Bandet blander elementer fra forskellige genre som funk, dubstep, house, elektronisk musik, pop, reggae og soul.

Gruppens første single, "Laid to Rest", udkom d. 15. november 2010. Den blev indspillet på RAK Studios og produceret af Daniel Rejmer. Dele af klaverspillet blev udført at Tena. 

Den 10. november spillede bandet som de første nogensinde en live koncert med deres avatarer på ResLive, hvor man kan høre livekoncerter over internettet.

Musikgrupper fra England
Córdoba (provins i Argentina)

Córdoba er er en provins i den nordlige del af Argentina. Den har en befolkning på 3,1 millioner (2001) og et areal på 165,321 km². Naboprovinserne er Provincia de Santiago del Estero, Provincia de Santa Fe, Provincia de Buenos Aires, La Pampa, Provincia de San Luis, Provincia de La Rioja, Argentina og Catamarca.

Provinshovedstaden hedder Córdoba.

Eksterne henvisninger 

 

Provinser i Argentina
Entre Rios (flertydig)

Entre Rios har flere betydninger:

 Entre Ríos – en provins i Argentina.
 Republikken Entre Ríos – en tidligere stat i Sydamerika.
 Entre Rios, Bahia – en brasiliansk kommune i delstaten Bahia.
 Entre Rios, Santa Catarina – en brasiliansk kommune i delstaten Santa Catarina.
The Black Cat Neighbourhood

The Black Cat Neighbourhood er debutalbummet fra den dansk-rumænsk sangerinde Fallulah. Albummet blev udgivet den 8. februar 2010 på Sony Music. Albummet er blevet genudsendt to gange; først den 20. august 2010 med nummeret "Wailing", og dernæst den 17. januar 2011 med nummeret "Out of It", der er kendingsmelodi til DR1's komedieserie Lykke. 

Albummet debuterede på en 17. plads på album-hitlisten den 19. februar 2010. Næsten ét år efter, den 21. januar 2011 strøg albummet op på en 9. plads, sandsynligvis som følge af Fallulahs optræden til P3 Guld ugen forinden, hvor hun vandt P3 Prisen og optrådte med nummeret "Bridges". Efterfølgende har albummet opnåede en tredjeplads på hitlisten. I februar 2017 blev det certificeret dobbelt-platin for 40.000 solgte eksemplarer.

Spor 
Alle sange skrevet af Maria Apetri.

Hitlister og certificeringer

Album

Ugentlige hitlister

Certificeringer

Singler

Kilder

Eksterne henvisninger 

Debutalbum fra 2010
Fallulah-album
Jernets Arbejdsgiverforening

Jernets Arbejdsgiverforening var en dansk arbejdsgiverorganisation, der blev stiftet i 1902 som Sammenslutningen af Arbejdsgivere inden for Jern- og Metalindustrien i Danmark. Organisationen fik i 1980 navnet Jernets Arbejdsgiverforening. 

Den fusionerede i 1990 med Industrifagene til Industriens Arbejdsgivere, som i 1992 fusionerede med Industrirådet til Dansk Industri.

Etableret i 1902
Ophørt i 1992
Arbejdsgiverforeninger fra Danmark
Forligskommission

En forligskommission var en offentlig myndighed til mægling i borgerlige sager. Den blev oprettet ved Forordning om Forligelses-Commissioners Stiftelse af 10. juli 1795, og Danmark blev inddelt i forligskredse, hvorved det sikredes at ingen borger ville have mere end 4 mils afstand til en kommission.

Formålet var, at der i alle borgerlige sager skulle søges mæglet forlig ved særlige kommissioner, inden der kunne anlægges sag ved domstolene. Det kunne være sager om stridigheder mellem husbond og tjenestefolk, injuriesager eller slagsmål.

Forligskommissionerne bestod i København af tre og i resten af landet af to medlemmer, hvor amtmanden indtil 1857 var formand for landdistrikternes forligskommissioner. 

Medlemmer af en forligskommission var forligskommissærer.

I København fandtes en særlig forligskommission, der skulle mægle i sø- og handelssager.

Forligskommisionerne blev ophævede i 1953.

Forligskredse 

Fra 1857 til 1953 var de større amter opdelt i flere forligskredse.

Viborg amts 2. forligskreds med Estvad-Rønbjerg Kommune, Skive Landsogn-Resen Kommune, Hem Sogn, Hindborg Sogn, Dølby Sogn, Oddense Sogn, Otting Sogn, Brøndum Sogn, Hvidbjerg Sogn, Balling–Volling Landkommune, Jebjerg Sogn, Lyby Sogn, Grinderslev Sogn, Grønning Sogn, Thise Sogn, Hjerk Sogn, Harre Sogn, Rødding Sogn, Krejbjerg Sogn, Håsum Sogn, Ramsing Sogn, Lem Sogn, Vejby Sogn, Lihme Sogn, Højslev Sogn, Dommerby Sogn, Lundø Sogn, Ørslevkloster Sogn, Ørum Sogn, Kobberup Sogn, Vridsted–Fly Sognekommune og Vroue Sogn.

Se også 
 Forligsinstitution

Etableret i 1795
Ophørt i 1953
Danske myndigheder
Mægling
Freund

Freund:
 Georg Christian Freund
 Hermann Ernst Freund
MF Doom

Daniel Dumile (født 13. juli 1971, død 31. oktober 2020), hvis kunstnernavn er MF DOOM, var en amerikansk hip hop-kunstner og -producer.

Dumile blev født i London, men flyttede som barn til USA og voksede op på Long Island i New York. Han er kendt for altid at have båret en metalmaske under optrædener i offentligheden samt for sin unikke måde at rappe på, hvor især rim og flow havde stor betydning. Han havde som følge af masken et relativt ukendt ansigt blandt den brede befolkning. Masken (og navnet) er stærkt inspireret af Marvel Comics tegneserie-skurken Doctor Doom.

MF DOOM har opnået en kultstatus i undergrunds-hiphoppen og er både kendt for sine solo albums og sine samarbejder med DJ Danger Mouse (Danger Doom), Madlib (Madvillain) og andre undergrundsproducere. Nyere albums tæller desuden samarbejder med bl.a. Bishop Nehru og Czarface.

Udover MF DOOM, som står for Metal Face DOOM og Metal Fingers når han producerer, var Daniel Dumile ligeledes kendt under kunstnernavnene Viktor Vaughn og King Geedorah.

D. 31. december 2020 offentligjorde MF DOOMs kone på rapperens Instagram-konto, at han var død d. 31. oktober 2020, i en alder af blot 49 år.

Personligt liv 
DOOM's søn, King Malachi Ezekiel Dumile, døde i en alder af blot 14 år i december 2017. Rapperen skrev efterfølgende i et opslag på Instagram, at han var "den bedste søn, man kunne forestille sig".

Diskografi

Soloalbums 
 1999: Operation: Doomsday
 2003: Take Me to Your Leader (som King Geedorah)
 2003: Vaudeville Villain (som Viktor Vaughn)
 2004: Venomous Villain (som Viktor Vaughn)
 2004: Mm.. Food
 2009: Born Like This (som DOOM)

Livealbums 
 2005: Live from Planet X
 2010: Expektoration

Opsamlingsalbums 
 2009: Unexpected Guests

Samarbejdsalbums 
 1991: Mr. Hood (som Zev Love X med KMD)
 1993: Black Bastards (som Zev Love X med KMD)
 2000: MF EP (med MF Grimm)
 2003: Escape from Monsta Island! (som King Geedorah med Monsta Island Czars)
 2004: Special Herbs and Spices Volume 1 (med MF Grimm)
 2004: Madvillainy (med Madlib som Madvillain)
 2005: The Mouse and the Mask (med Danger Mouse som DANGERDOOM)
 2008: MF Doom & Trunks Presents Unicron (med Trunks)
 2012: MA DOOM: Son of Yvonne (med Masta Ace)
 2012: Key to the Kuffs (med Jneiro Jarel som JJ DOOM)
 2014: NehruvianDOOM (med Bishop Nehru som NehruvianDOOM)
 2018: Czarface Meets Metal Face (med Czarface)
 2021: Super What? (Med Czarface)

Eksterne hensivninger 
MF Dooms hjemmeside

Noter 

Rappere fra USA
Entre Ríos

Entre Ríos er en provins nordøst i Argentina som grænser mod naboprovinserne Provincia de Buenos Aires, Corrientes, Provincia de Santa Fe, samt til nabolandet Uruguay. 

Provinsen har en befolkning på 1 158 147 (2001) og dækker et areal på 78 781 km². 

Hovedstaden Paraná med 250.000 indbyggere ligger ved floden Paraná. 

Andre byer inkluderer Concordia, Gualeguaychú og Concepción del Uruguay

Eksterne henvisninger 

 

Provinser i Argentina
Socialdemokraterne (Region Midtjylland)

Socialdemokraterne Region Midtjylland er den socialdemokratiske organisation i Region Midtjylland. Foreningen er stiftet i 2006. Den 24. april 2010 afløste Hans Brønfeld fra Juelsminde Kirsten Johannsen fra Århus som foreningens formand.

Regionsrådet 
Efter det første valg til Regionsrådet i 2005 blev den daværende amtsborgmester i Viborg Amt Bent Hansen valgt som formand for Regionsrådet. Bent Hansen blev genvalgt i 2009.

I 2005 blev Johannes Flensted-Jensen (daværende amtsborgmester i Århus Amt) valgt som 1. næstformand for Regionsrådet og formand for Sundhedskoordinationsudvalget.
 
Conny Jensen, Herning, er formand for den socialdemokratiske gruppe i Regionsrådet.

Folketingsmedlemmer i 2007

Østjyllands Storkreds 
Ved folketingsvalget i 2007 blev der valgt 7 østjyske socialdemokrater. Det var Svend Auken, Henrik Dam Kristensen, Kirsten Brosbøl, Torben Hansen, Leif Lahn Jensen, René Skau Björnsson og Anne-Marie Meldgaard.

Vestjyllands Storkreds 
Ved folketingsvalget i 2007 blev der valgt 4 vestjyske socialdemokrater. Det var Jens Chr. Lund, Thomas Jensen, Mogens Jensen og Jens Peter Vernersen.

Vestjyske suppleanter til Folketinget 
 Helle Dam, 1. suppleant (Struerkredsen)
 Peder Christensen, 2. suppleant (Skivekredsen)
 Charlotte Juhl Andersen, 3. suppleant (Ikastkredsen)

Næstformænd i Socialdemokratiske Forbund 
Daværende amtsborgmester Bent Hansen blev valgt som næstformand for Socialdemokratiet i 2000. I 2005 blev han afløst af Nicolai Wammen, der senere samme år blev valgt som borgmester i Århus.

Kilde 
http://s-dialog.dk/default.aspx?site=midtjylland 

Socialdemokratiske organisationer
Region Midtjylland
Paraná (flertydig)

Paraná kan henvise til:

 Paraná – en elv (Sydamerikas næststørste) i Argentina, Paraguay og Brasillien.
 Paranã, Goiás – en elv i delstaten Goiás i Brasillien.
 Paraná (delstat) – en delstat i Brasil.
 Paraná, Argentina – en by i Argentina.
 Paraná Clube – et fodboldhold i brasilien.
 Paraná (kommune) – en brasiliansk kommune i delstaten Rio Grande do Norte.
Paraná (Argentina)

Paraná er delstatshovedstad i provinsen Entre Ríos i det nordøstlige i Argentina. Byen ligger ved floden Paraná i nærheden af byen Santa Fe og havde i 1991 207.000 indbyggere. Byen er en havneby, hvor der mest lastes korn, kvæg, fisk og tømmer.

Paraná blev etableret i 1730 og tjente som hovedstad i den Argentinske konføderation fra 1853 og frem til 1862.

Byer i Argentina
Etableret i 1730
La Pampa

La Pampa er en provins i Argentina og ligger omtrent midt i landet. Naboprovinser er Provincia de San Luis, Córdoba, Buenos Aires, Río Negro, Neuquén og Mendoza. La Pampa har en befolkning på 300.000 (2001) og dækker et areal på 143 440 km². Hovedstaden hedder Santa Rosa. Provinsen har et middelhavsklima, med regnfulde områder i nordøst. I denne del dyrkes korn, soyabønner og solsikker. De åbne græssletter i provinsen, pampasen, bruges til kvægdrift.

Historie
La Pampa var et Territorie fra 1886 og til 1951. I 1952 blev territoriet La Pampa omdøbt til Eva Perón, samtidig samtidig blev det lavet om til en provins. I 1955 fik den navnet La Pampa.

Eksterne henvisninger 

 

Etableret i 1945
Provinser i Argentina
Hotan

Hotan (kinesisk: 和田; pinyin: Hétián; uighurisk: خوتەن; uighur-latin: Xoten) (tidligere Hétián 和闐, i antikken Yútián 于闐) er et præfektur i Xinjiang i Folkerepublikken Kina med et areal på 248.946 km², og en befolkning på 1.890.000 mennesker, med en tæthed på 8 indb./km². Byen var fra det første til tiende århundrede e.Kr. hovedstad for Kongeriget Hotan. Handelsvejen fra Kina til Europa (Silkevejen) gik gennem Hotan.

Det skal have været to munke fra kongeriget Hotan som smuglede æg fra silkeorm ud af Kina i et hult bambusrør og gav dem til kejser Justinian 1. i Konstantinopel i år 552.

Administrative enheder 
Præfekturet Hotan har jurisdiktion over et byamt (市 shì) og 7 amter (县 xiàn). Et stort område mod syd er under kinesisk kontrol, men regnes af Indien som en del af Kashmir og gør følgelig krav på det.

Præfekturer i Xinjiang
Silkevejen
La Rioja (Argentina)

La Rioja er hovedstad i provinsen Provincia de La Rioja, Argentina som ligger nordvest i Argentina. Byen ligger ved foden bjergene Sierras Pampeanas og har 144.000 indbyggere (2001).

Historie 
Byen blev grundlagt i 1591 af Ramírez de Velasco. Frem til slutningen af det 19. århundrede var dette den eneste by af særlig betydning i provinsen, den havde 8.000 indbyggere. Mellem 1975 og 2001 blev indbyggertallet tredoblet.

Næringsliv 
Frem til slutningen af 1970'erne var byen præget af jordbrug og vinproduktion. En bevidst udviklingspolitik har ført til at byen i dag har en mere varieret industri, og er blandt andet er et centrum for Farmakologisk industri.

Byer i Argentina
Etableret i 1591